ddrg/super_eurlex huggingface dataset:
87/105/Euratom: Komission päätös, tehty 6 päivänä marraskuuta 1986, Euroopan ydinenergiayhteisön ja Yhdysvaltojen energiaministeriön välisen yhteistyösopimuksen tekemisestä hallitun lämpöydinfuusion alalla Euroopan ydinenergiayhteisön puolesta



Virallinen lehti nro L 046 , 14/02/1987 s. 0049 - 0049

Suomenk. erityispainos Alue 11 Nide 11 s. 0389

Ruotsink. erityispainos Alue 11 Nide 11 s. 0389



KOMISSION PÄÄTÖS, tehty 6 päivänä marraskuuta 1986, Euroopan ydinenergiayhteisön ja Yhdysvaltojen energiaministeriön välisen yhteistyösopimuksen tekemisestä hallitun lämpöydinfuusion alalla Euroopan ydinenergiayhteisön puolesta (87/105/Euratom) EUROOPAN YHTEISÖJEN KOMISSIO, joka ottaa huomioon Euroopan ydinenergiayhteisön perustamissopimuksen ja erityisesti sen 101 artiklan toisen kohdan, sekä katsoo, että neuvosto on 15 päivänä syyskuuta 1986 tekemässään päätöksessä hyväksynyt Euroopan ydinenergiayhteisön ja Yhdysvaltojen energiaministeriön välisen yhteistyösopimuksen hallitun lämpöydinfuusion alalla ja komission olisi tehtävä mainittu sopimus yhteisön puolesta, ON PÄÄTTÄNYT SEURAAVAA: 1 artikla Tehdään yhteisön puolesta Euroopan ydinenergiayhteisön ja Yhdysvaltojen energiaministeriön välinen yhteistyösopimus hallitun lämpöydinfuusion alalla. Sopimuksen(1) teksti on liitetty tähän päätökseen. 2 artikla Komission puheenjohtajalla on oikeus nimetä henkilö, joka on valtuutettu allekirjoittamaan sopimus Euroopan ydinenergiayhteisöä sitovasti. Tehty Brysselissä 6 päivänä marraskuuta 1986. Komission puolesta Karl-Heinz NARJES Varapuheenjohtaja (1) Allekirjoitettu 15 päivänä joulukuuta 1986.
87/166/ETY: Neuvoston päätös, tehty 16 päivänä tammikuuta 1987, vuoden 1986 kansainvälisen kaakaosopimuksen väliaikaisesta soveltamisesta



Virallinen lehti nro L 069 , 12/03/1987 s. 0024 - 0024

Suomenk. erityispainos Alue 11 Nide 11 s. 0404

Ruotsink. erityispainos Alue 11 Nide 11 s. 0404



NEUVOSTON PÄÄTÖS, tehty 16 päivänä tammikuuta 1987, vuoden 1986 kansainvälisen kaakaosopimuksen väliaikaisesta soveltamisesta (87/166/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 116 artiklan, sekä katsoo, että vuoden 1980 kansainvälinen kaakaosopimus on lakannut olemasta voimassa 30 päivänä syyskuuta 1986, ja on toteutettu toimenpiteitä puskurivaraston ja sen varojen ylläpitämisen varmistamiseksi 31 päivään tammikuuta 1987 asti, neuvoston 30 päivänä syyskuuta 1986 tekemän päätöksen mukaisesti yhteisö ja sen jäsenvaltiot ovat allekirjoittaneet vuoden 1986 kansainvälisen kaakaosopimuksen 30 päivänä syyskuuta 1986, ja on suotavaa varmistaa vuoden 1986 sopimuksen väliaikainen voimaantulo viimeistään 1 päivänä helmikuuta 1987; tämän vuoksi on tarpeen, että yhteisö ja sen jäsenvaltiot, tätä varten vaadittavien sisäisten menettelyjensä mukaisesti ja heti niiden suorittamisen jälkeen, ilmoittavat Yhdistyneiden Kansakuntien pääsihteerille aikomuksestaan soveltaa uutta sopimusta väliaikaisesti, ON PÄÄTTÄNYT SEURAAVAA: 1 artikla Yhteisö ja sen jäsenvaltiot, suoritettuaan vaadittavat sisäiset menettelyt, ilmoittavat Yhdistyneiden Kansakuntien pääsihteerille aikomuksestaan soveltaa vuoden 1986 kansainvälistä kaakaosopimusta väliaikaisesti sopimuksen 70 artiklan mukaisesti. Sopimuksen teksti on tämän päätöksen liitteenä. 2 artikla Neuvoston puheenjohtaja nimeää henkilön, joka on valtuutettu tekemään väliaikaista soveltamista koskevan ilmoituksen yhteisön puolesta. Tehty Brysselissä 16 päivänä tammikuuta 1987. Neuvoston puolesta Puheenjohtaja G. VERHOFSTADT
87/57/ETY: Neuvoston päätös, tehty 22 päivänä joulukuuta 1986, maalta peräisin olevan meren pilaantumisen ehkäisemistä koskevan yleissopimuksen muutospöytäkirjasta



Virallinen lehti nro L 024 , 27/01/1987 s. 0046 - 0046

Suomenk. erityispainos Alue 11 Nide 11 s. 0343

Ruotsink. erityispainos Alue 11 Nide 11 s. 0343



NEUVOSTON PÄÄTÖS, tehty 22 päivänä joulukuuta 1986, maalta peräisin olevan meren pilaantumisen ehkäisemistä koskevan yleissopimuksen muutospöytäkirjasta (87/57/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että yhteisö on sopimuspuolena maalta peräisin olevan meren pilaantumisen ehkäisemistä koskevassa yleissopimuksessa(2), joka allekirjoitettiin Pariisissa 4 päivänä kesäkuuta 1974 ja tuli voimaan 6 päivänä toukokuuta 1978, sekä valtiosta toiseen tapahtuvaa ilman epäpuhtauksien kaukokulkeutumista koskevassa yleissopimuksessa(3), joka allekirjoitettiin Genevessä 14 päivänä marraskuuta 1979 ja tuli voimaan 16 päivänä maaliskuuta 1983, maalta peräisin olevan meren pilaantumisen ehkäisemistä koskevan yleissopimuksen muutospöytäkirjasta, jolla se ulotetaan koskemaan merialueen ilman epäpuhtauksien aiheuttamaa pilaantumista, neuvoteltiin ja se hyväksyttiin 26 päivänä maaliskuuta 1986 diplomaattisessa konferenssissa, johon osallistuivat Pariisin yleissopimuksen sopimuspuolet, yhteisö ja yhdeksän jäsenvaltiota mukaan lukien; mainittu pöytäkirja allekirjoitettiin yhteisön puolesta, ja yhteisön on siis tarpeen hyväksyä pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta maalta peräisin olevan meren pilaantumisen ehkäisemistä koskevan yleissopimuksen muutospöytäkirja. Pöytäkirjan teksti on liitetty tähän päätökseen. 2 artikla Neuvoston puheenjohtaja tallettaa yhteisön osalta hyväksymiskirjan Ranskan tasavallan hallituksen huostaan pöytäkirjan VI artiklan 5 kohdan mukaisesti. Tehty Brysselissä 22 päivänä joulukuuta 1986. Neuvoston puolesta Puheenjohtaja G. SHAW (1) EYVL N:o C 322, 15.12.1986 (2) EYVL N:o L 194, 25.7.1975, s. 5 (3) EYVL N:o L 171, 27.6.1981, s. 11
87/68/ETY: Neuvoston päätös, tehty 26 päivänä tammikuuta 1987, veriryhmien määrittelyreagenssien vaihtoa koskevan eurooppalaisen sopimuksen hyväksymisestä yhteisön nimissä



Virallinen lehti nro L 037 , 07/02/1987 s. 0030 - 0030

Suomenk. erityispainos Alue 11 Nide 11 s. 0375

Ruotsink. erityispainos Alue 11 Nide 11 s. 0375



NEUVOSTON PÄÄTÖS, tehty 26 päivänä tammikuuta 1987, veriryhmien määrittelyreagenssien vaihtoa koskevan eurooppalaisen sopimuksen hyväksymisestä yhteisön nimissä (87/68/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että Euroopan neuvoston aloitteesta tehdyn veriryhmien määrittelyreagenssien vaihtoa koskevan eurooppalaisen sopimuksen 5 artiklan 1 kohdassa määrätään, että sopimuspuolet toteuttavat kaikki tarvittavat toimenpiteet vapauttaakseen toisten osapuolten heidän käyttöönsä luovuttamat veriryhmien määrittelyreagenssit kaikista tuontitulleista, kaikki poikkeamiset yhteisestä tullitariffista, yksipuoliset tai sopimuksin tehdyt, kuuluvat yhteisön yksinomaiseen toimivaltaan, yhteisön sopimuspuoleksi tulemisen mahdollistavan lisäpöytäkirjan voimaantulo antaa yhteisölle mahdollisuuden käyttää tätä toimivaltaa; tässä sopimuksessa tarkoitetuista poikkeamisista on jo säädetty yhteisön tullittomuutta koskevassa lainsäädännössä, ja yhteisöstä voi täten tulla tämän sopimuksen sopimuspuoli, ON PÄÄTTÄNYT SEURAAVAA: 1 artikla Eurooppalainen sopimus veriryhmien määrittelyreagenssien vaihdosta hyväksytään Euroopan talousyhteisön nimissä. Sopimuksen teksti on liitetty tähän päätökseen. 2 artikla Neuvoston puheenjohtajalla on oikeus nimetä henkilöt, jotka on valtuutettu allekirjoittamaan sopimus yhteisöä sitovasti. Tehty Brysselissä 26 päivänä tammikuuta 1987. Neuvoston puolesta Puheenjohtaja L. TINDEMANS
87/86/ETY: Komission päätös, tehty 7 päivänä tammikuuta 1987, siementen neuvoa-antavan komitean lainsäädännön lähentämiseen tarkoitetun erityisjaoston perustamisesta tehdyn päätöksen 81/195/ETY muuttamisesta



Virallinen lehti nro L 045 , 14/02/1987 s. 0049 - 0049

Suomenk. erityispainos Alue 3 Nide 22 s. 0185

Ruotsink. erityispainos Alue 3 Nide 22 s. 0185



KOMISSION PÄÄTÖS, tehty 7 päivänä tammikuuta 1987, siementen neuvoa-antavan komitean lainsäädännön lähentämiseen tarkoitetun erityisjaoston perustamisesta tehdyn päätöksen 81/195/ETY muuttamisesta (87/86/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että siementen neuvoa-antavaan komiteaan lainsäädännön lähentämistä varten perustettiin erityisjaosto komission päätöksellä 81/195/ETY(1), ja olisi suotavaa mukauttaa menettelyä, jolla jäsenen tilalle nimitetään uusi jäsen, ON PÄÄTTÄNYT SEURAAVAA: 1 artikla Korvataan päätöksen 81/195/ETY 5 artikla seuraavasti: "5 artikla 1. Jaoston pysyvän jäsenen toimikausi on kolme vuotta. Sama jäsen voidaan valita uudeksi toimikaudeksi. Suoritetuista tehtävistä ei makseta palkkaa. Kolmen vuoden jakson päättymisen jälkeen jaoston pysyvät jäsenet pysyvät toimessa, kunnes jäsenen tilalle nimitetään uusi jäsen tai jäsenten toimikausi uusitaan. 2. Jos jäsen eroaa tai kuolee tai jos jäsenen ehdokkuutta esittänyt järjestö pyytää, että jäsenen tilalle nimitetään uusi jäsen, se tehdään 4 kohdassa määrättyä menettelyä noudattaen. 3. Komissio julkaisee tiedoksi luettelon pysyvistä jäsenistä Euroopan yhteisöjen virallisessa lehdessä." 2 artikla Tämä päätös tulee voimaan 1 päivänä tammikuuta 1987. Tehty Brysselissä 7 päivänä tammikuuta 1987. Komission puolesta Frans ANDRIESSEN Varapuheenjohtaja (1) EYVL N:o L 88, 2.4.1981, s. 42
87/209/ETY: Neuvoston päätös, tehty 9 päivänä helmikuuta 1987, Meksikon liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä



Virallinen lehti nro L 081 , 25/03/1987 s. 0042 - 0042

Suomenk. erityispainos Alue 11 Nide 11 s. 0435

Ruotsink. erityispainos Alue 11 Nide 11 s. 0435



NEUVOSTON PÄÄTÖS, tehty 9 päivänä helmikuuta 1987, Meksikon liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (87/209/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että Meksiko on aloittanut Euroopan talousyhteisön ja muiden tullitariffeja ja kauppaa koskevan yleissopimuksen sopimuspuolten kanssa neuvottelut liittyäkseen mainittuun yleissopimukseen, ja yhteisö hyväksyy näiden neuvottelujen tulokset, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Meksikon liittymisestä tullitariffeja ja kauppaa koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 9 päivänä helmikuuta 1987. Neuvoston puolesta Puheenjohtaja M. EYSKENS
87/144/ETY: Komission päätös, tehty 13 päivänä helmikuuta 1987, mereen päästettyjen hiilivetyjen aiheuttaman pilaantumisen valvontaa ja vähentämistä käsittelevän neuvoa-antavan komitean perustamisesta tehdyn päätöksen 80/686/ETY muuttamisesta



Virallinen lehti nro L 057 , 27/02/1987 s. 0057 - 0057

Suomenk. erityispainos Alue 15 Nide 7 s. 0210

Ruotsink. erityispainos Alue 15 Nide 7 s. 0210



KOMISSION PÄÄTÖS, tehty 13 päivänä helmikuuta 1987, mereen päästettyjen hiilivetyjen aiheuttaman pilaantumisen valvontaa ja vähentämistä käsittelevän neuvoa-antavan komitean perustamisesta tehdyn päätöksen 80/686/ETY muuttamisesta (87/144/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että komissio perusti päätöksellään 80/686/ETY(1) neuvoa-antavan komitean mereen päästettyjen hiilivetyjen aiheuttaman pilaantumisen valvomiseksi ja vähentämiseksi; komissio laajensi päätöksellä 85/208/ETY(2) kyseisen komitean toimialaa käsittämään muut vaaralliset aineet, yhteisön toimilla on saatu aikaan huomattavaa edistystä mereen päästetyn öljyn aiheuttaman pilaantumisen valvomisessa ja vähentämisessä, Euroopan parlamentti arvioi 16 päivänä syyskuuta 1983 antamassaan päätöslauselmassa(3), että muun muassa komiteoiden ja asiantuntijaryhmien jäseniin olisi kohdistuttava tiukka sääntely, ja päätöstä 80/686/ETY olisi muutettava edellä esitetyistä syistä, ON PÄÄTTÄNYT SEURAAVAA: 1 artikla Muutetaan päätös 80/686/ETY seuraavasti: 1) Korvataan 3 artiklan 1 kohdassa sanat "ja kullakin jäsenvaltiolla on kolme edustajaa" sanoilla "ja kullakin jäsenvaltiolla on kaksi edustajaa"; 2) Korvataan 7 artikla seuraavasti: "7 artikla Komitea voi tarvittaessa kutsua yhden tai usempia asiantuntijajäseniä, joilla on erityisasiantuntemusta kyseisellä alueella, osallistumaan kokoukseen yksilöinä." 3) Poistetaan 10 artikla. Tehty Brysselissä 13 päivänä helmikuuta 1987. Komission puolesta Stanley CLINTON DAVIS Komission jäsen (1) EYVL N:o L 188, 22.7.1980, s. 11 (2) EYVL N:o L 89, 29.3.1985, s. 64 (3) EYVL N:o C 277, 17.10.1983, s. 195
87/226/ETY: Neuvoston päätös, tehty 23 päivänä maaliskuuta 1987, sopimuksen tekemisestä kirjeenvaihtona Euroopan talousyhteisön ja Mosambikin kansantasavallan hallituksen välisen Mosambikin edustalla harjoitettavaa kalastusta koskevan sopimuksen väliaikaisesta soveltamisesta



Virallinen lehti nro L 098 , 10/04/1987 s. 0010 - 0010

Suomenk. erityispainos Alue 4 Nide 2 s. 0182

Ruotsink. erityispainos Alue 4 Nide 2 s. 0182



NEUVOSTON PÄÄTÖS, tehty 23 päivänä maaliskuuta 1987, sopimuksen tekemisestä kirjeenvaihtona Euroopan talousyhteisön ja Mosambikin kansantasavallan hallituksen välisen Mosambikin edustalla harjoitettavaa kalastusta koskevan sopimuksen väliaikaisesta soveltamisesta(87/226/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan ja 354 artiklan 3 kohdan, ottaa huomioon komission ehdotuksen, sekä katsoo, että yhteisö ja Mosambikin kansantasavalta ovat neuvotelleet ja parafoineet kalastussuhteita koskevan sopimuksen, joka varmistaa laajentuneen yhteisön kalastajien kalastusmahdollisuudet Mosambikin suvereniteettiin tai lainkäyttövaltaan kuuluvilla vesillä, ja molemmat sopimuspuolet ovat lisäksi parafoineet kirjeenvaihdon, jossa määrätään edellä tarkoitetun sopimuksen väliaikaisesta soveltamisesta 1 päivästä tammikuuta 1987, jotta laajentuneen yhteisön alukset voivat jatkaa kalastustoimintaansa keskeytyksettä; sen vuoksi on välttämätöntä hyväksyä kyseinen kirjeenvaihto mahdollisimman pian, kunnes sopimus tehdään perustamissopimuksen 43 artiklan perusteella, ON TEHNYT TÄMÄN PÄÄTÖKSEN: 1 artikla Kirjeenvaihtona tehty sopimus Euroopan talousyhteisön ja Mosambikin kansantasavallan hallituksen välisen Mosambikin edustalla harjoitettavaa kalastusta koskevan sopimuksen väliaikaisesta soveltamisesta hyväksytään yhteisön puolesta. Kirjeenvaihtona tehdyn sopimuksen ja sopimuksen tekstit ovat tämän päätöksen liitteenä. 2 artikla Neuvoston puheenjohtajalla on valtuutus nimetä henkilöt, joilla on valtuudet allekirjoittaa kirjeenvaihdon muodossa oleva sopimus yhteisöä sitovasti. Tehty Brysselissä 23 päivänä maaliskuuta 1987. Neuvoston puolesta Puheenjohtaja H. DE CROO
87/446/ETY: Komission päätös, tehty 31 päivänä heinäkuuta 1987, merikalastuksen yhteiskunnallisia ongelmia käsittelevän sekakomitean perustamisesta tehdyn päätöksen 74/441/ETY muuttamisesta



Virallinen lehti nro L 240 , 22/08/1987 s. 0035 - 0036

Suomenk. erityispainos Alue 4 Nide 3 s. 0044

Ruotsink. erityispainos Alue 4 Nide 3 s. 0044



KOMISSION PÄÄTÖS, tehty 31 päivänä heinäkuuta 1987, merikalastuksen yhteiskunnallisia ongelmia käsittelevän sekakomitean perustamisesta tehdyn päätöksen 74/441/ETY muuttamisesta (87/446/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että yhteisön laajentumisen vuoksi olisi eurooppalaisten järjestöjen edustajien lukumäärää lisättävä merikalastuksen yhteiskunnallisia ongelmia käsittelevässä sekakomiteassa, ja komission on otettava huomioon eri jäsenvaltioiden erityistilanteet turvatakseen merikalastusalan työmarkkinaosapuolten parhaan mahdollisen osallistumisen sekakomitean työskentelyyn ja säilyttääkseen näin ollen sen edustavuuden asianomaisten yhteiskunnallis-taloudellisten voimien osalta, ON TEHNYT TÄMÄN PÄÄTÖKSEN: 1 artikla Muutetaan komission päätöstä 74/441/ETY(), sellaisena kuin se on muutettuna päätöksellä 83/53/ETY(), seuraavasti: 1. Korvataan 4 artikla seuraavasti: "4 artikla 1. Komiteassa on 54 jäsentä. 2. Paikat jaetaan seuraavasti: a) työnantajien edustajille 27 paikkaa; b) työntekijöiden edustajille 27 paikkaa. 3. Komissio nimeää komitean jäseniksi: a) seuraavien työnantaja- ja työntekijäjärjestöjen ehdotuksesta 48 jäsentä: - Euroopan talousyhteisön kalastusyritysten kansallisten järjestöjen liitto (Europêche) ja Euroopan talousyhteisön kalastusosuuskuntien erityiskomitea (Cogeca): 24 jäsentä, - Euroopan yhteisön kuljetusammattijärjestöjen komitea (ITF/EY): 24 jäsentä; b) komissio nimeää 3 kohdan a alakohdassa mainittuja työnantaja- ja työntekijäjärjestöjä kuultuaan suoraan kuusi jäsentä edustavimpien työnantaja- ja työntekijäjärjestöjen keskuudesta sekä mahdollisesti muiden kuin a alakohdassa tarkoitettujen järjestöjen keskuudesta." 2. Korvataan 13 artiklan 3 ja 4 kohdan teksti seuraavasti: "3. Yksi edustaja kunkin 4 artiklan 3 kohdan a alakohdassa mainitun järjestön sihteeristöstä voi osallistua tarkkailijana komitean kokouksiin. 4. Komissio voi kuultuaan 4 artiklan 3 kohdan a alakohdassa mainittuja työnantaja- ja työntekijäjärjestöjä kutsua muita kuin 4 artiklan 3 kohdassa mainittuja järjestöjä osallistumaan tarkkailijoina komitean työskentelyyn." 2 artikla Tämä päätös tulee voimaan 31 päivänä heinäkuuta 1987. Tehty Brysselissä 31 päivänä heinäkuuta 1987. Komission puolesta Manuel MARÍN Varapuheenjohtaja () EYVL N:o L 243, 5.9.1974, s. 19 () EYVL N:o L 44, 16.2.1983, s. 21
87/474/ETY: Neuvoston päätös tehty 17 päivänä syyskuuta 1987 Euroopan talousyhteisön ja Angolan kansantasavallan hallituksen välisen, Angolan rannikon edustalla harjoitettavaa kalastusta koskevan sopimuksen väliaikaista soveltamista koskevan kirjeenvaihtona tehdyn sopimuksen tekemisestä



Virallinen lehti nro L 268 , 19/09/1987 s. 0064 - 0064

Suomenk. erityispainos Alue 11 Nide 13 s. 0027

Ruotsink. erityispainos Alue 11 Nide 13 s. 0027



NEUVOSTON PÄÄTÖS, tehty 17 päivänä syyskuuta 1987, Euroopan talousyhteisön ja Angolan kansantasavallan hallituksen välisen, Angolan rannikon edustalla harjoitettavaa kalastusta koskevan sopimuksen väliaikaista soveltamista koskevan kirjeenvaihtona tehdyn sopimuksen tekemisestä (87/474/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo, että yhteisö ja Angolan kansantasavalta ovat neuvotelleet ja parafoineet 30 päivänä huhtikuuta 1987 Angolan rannikon edustalla harjoitettavaa kalastusta koskevan sopimuksen, joka takaa laajentuneen yhteisön kalastajille kalastusmahdollisuudet Angolan suvereniteettiin ja lainkäyttövaltaan kuuluvilla vesialueilla, ja säilyttääkseen keskeytymättömänä laajentuneen yhteisön alusten kalastustoiminnan, molemmat sopimuspuolet parafoivat myös 30 päivänä huhtikuuta 1987 kirjeenvaihdon muodossa olevan sopimuksen, joka koskee sopimuksen väliaikaista täytäntöönpanoa 3 päivästä toukokuuta 1987 alkaen; vastaavasti olisi hyväksyttävä kirjeenvaihto mahdollisimman pian siksi kunnes sopimus tehdään perustamissopimuksen 43 artiklan perusteella, ON TEHNYT TÄMÄN PÄÄTÖKSEN: 1 artikla Hyväksytään yhteisön nimissä kirjeenvaihtona tehty sopimus Euroopan talousyhteisön ja Angolan kansantasavallan hallituksen välisen Angolan rannikon edustalla harjoitettavaa kalastusta koskevan sopimuksen väliaikaisesta täytäntöönpanosta. Kirjeenvaihtona olevat sopimustekstit sekä itse sopimus ovat tämän päätöksen liitteenä. 2 artikla Neuvoston puheenjohtajalla on oikeus nimetä asianmukaisesti valtuutetut henkilöt allekirjoittamaan yhteisöä sitovasti kirjeenvaihtona tehdyn sopimuksen. Tehty Brysselissä 17 päivänä syyskuuta 1987. Neuvoston puolesta Puheenjohtaja K. E. TYGESEN
87/445/ETY: Komission päätös, tehty 31 päivänä heinäkuuta 1987, maatalouden palkansaajien sosiaalisia ongelmia käsittelevän sekakomitean perustamisesta tehdyn päätöksen 74/442/ETY muuttamisesta



Virallinen lehti nro L 240 , 22/08/1987 s. 0034 - 0034

Suomenk. erityispainos Alue 3 Nide 24 s. 0096

Ruotsink. erityispainos Alue 3 Nide 24 s. 0096



KOMISSION PÄÄTÖS, tehty 31 päivänä heinäkuuta 1987, maatalouden palkansaajien sosiaalisia ongelmia käsittelevän sekakomitean perustamisesta tehdyn päätöksen 74/442/ETY muuttamisesta (87/445/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että yhteisön laajentaminen edellyttää, että eurooppalaisten järjestöjen edustajien määrää maatalouden palkansaajien sosiaalisia ongelmia käsittelevässä sekakomiteassa lisätään, ja komission on otettava huomioon eri jäsenvaltioiden erityistilanne maatalouden palkansaajien työmarkkinaosapuolten parhaan mahdollisen sekakomitean työhön osallistumisen varmistamiseksi sekä asianomaisten yhteiskunnallisten ja taloudellisten voimien edustuksellisuuden turvaamiseksi, ON PÄÄTTÄNYT SEURAAVAA: 1 artikla Muutetaan komission päätös 74/442/ETY(), sellaisena kuin se on muutettuna komission päätöksellä 83/54/ETY(), seuraavasti: 1) Korvataan 4 artikla seuraavasti: "4 artikla 1. Komiteassa on 56 jäsentä. 2. Paikat jaetaan seuraavasti: a) 28 työnantajien edustajille, b) 28 työntekijöiden edustajille. 3. Komissio nimeää komitean jäsenet: a) 50 jäsentä seuraavien työnantaja- ja työntekijäjärjestöjen ehdotuksesta: P Euroopan talousyhteisön tuottajajärjestöjen keskusjärjestö (COPA): 25 jäsentä, P Yhteisössä työskentelevien maataloustyöntekijöiden ammattiyhdistysten Euroopan liitto (EFA): 25 jäsentä; b) kuusi jäsentä komissio nimeää suoraan 3 kohdan a alakohdassa mainittuja työnantaja- ja työntekijäjärjestöjä kuultuaan työnantaja- ja työntekijäjärjestöjä parhaiten edustavista järjestöistä, jotka mahdollisesti ovat eri järjestöjä kuin edellä a alakohdassa tarkoitetut." 2) Korvataan 13 artiklan 3 kohta seuraavasti: "3. Yksi sihteeristön edustaja kummastakin 4 artiklan 3 kohdan a alakohdassa mainituista järjestöistä voi osallistua tarkkailijana komitean kokouksiin." 2 artikla Tämä päätös tulee voimaan 31 päivästä heinäkuuta 1987. Tehty Brysselissä 31 päivänä heinäkuuta 1987. Komission puolesta Manuel MARÍN Varapuheenjohtaja () EYVL N:o L 243, 5.9.1974, s. 22 () EYVL N:o L 44, 16.2.1983, s. 22
87/513/ETY: Neuvoston päätös tehty 28 päivänä syyskuuta 1987 lisäpöytäkirjan tekemisestä Euroopan talousyhteisön ja Libanonin tasavallan väliseen yhteistyösopimukseen



Virallinen lehti nro L 297 , 21/10/1987 s. 0028 - 0028

Suomenk. erityispainos Alue 11 Nide 13 s. 0063

Ruotsink. erityispainos Alue 11 Nide 13 s. 0063



NEUVOSTON PÄÄTÖS, tehty 28 päivänä syyskuuta 1987, lisäpöytäkirjan tekemisestä Euroopan talousyhteisön ja Libanonin tasavallan väliseen yhteistyösopimukseen (87/513/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen, ottaa huomioon Euroopan parlamentin puoltavan lausunnon(1), sekä katsoo, että olisi hyväksyttävä lisäpöytäkirja Brysselissä 3 päivänä toukokuuta 1977 allekirjoitettuun Euroopan talousyhteisön ja Libanonin tasavallan väliseen yhteistyösopimukseen(2), ON PÄÄTTÄNYT SEURAAVAA: 1 artikla Hyväksytään yhteisön puolesta lisäpöytäkirja Euroopan talousyhteisön ja Libanonin tasavallan väliseen yhteistyösopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 5 artiklassa määrätyn ilmoituksen(3). 3 artikla Tämä päätös tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 28 päivänä syyskuuta 1987. Neuvoston puolesta Puheenjohtaja B. HAARDER (1) Puoltava lausunto annettu 16 päivänä syyskuuta 1987. (2) EYVL N:o L 267, 27.9.1978, s. 2 (3) Neuvoston pääsihteeristö julkaisee voimaantulopäivän Euroopan yhteisöjen virallisessa lehdessä.